ရွှေဒီဂါရုပ်ရှင်ဆု

ရွှေဒီဂါရုပ်ရှင်ဆု (; ) သည် ယူကရိန်းနိုင်ငံ၏ ရုပ်ရှင်လုပ်ငန်းအတွက် ထူးချွန်စွာဆောင်ရွက်ခဲ့ကြသူများကို ပေးအပ်ချီးမြှင့်သည့် ရုပ်ရှင်ထူးချွန်ဆုဖြစ်သည်။ ယူကရိန်းရုပ်ရှင်အကယ်ဒမီက ၂၀၁၇ ခုနှစ်မှစ၍ ကမကထပြုချီးမြှင့်ခြင်းဖြစ်ပြီး ပထမဆုံးဆုချီးမြှင့်ပွဲအခမ်းအနားကို ကီးယက်မြို့ ဖဲယားမောင့်ဂရင်းဟိုတယ်၌ ၂၀၁၇ ခုနှစ် ဧပြီလ ၂၀ ရက်နေ့တွင် ကျင်းပပြုလုပ်ခဲ့သည်။

ထူးချွန်ဆုရွေးချယ်ခြင်း 

ပထမဆုံးအကြိမ် အမျိုးသားရုပ်ရှင်ဆုအတွက် ၂၀၁၆ ခုနှစ် ဇန်နဝါရီလ ၁ ရက်နေ့မှ ဒီဇင်ဘာလ ၃၁ ရက်နေ့အတွင်း ရုံတင်ပြသခဲ့သော ရုပ်ရှင်များကို ၂၀၁၇ ခုနှစ် ဖေဖော်ဝါရီလ ၂၀ ရက်မှ မတ်လ ၂၀ ရက်အတွင်း အဆိုပြုချက်များတင်သွင်းကြရသည်။ အမည်စာရင်းတင်သွင်းလာသော ရုပ်ရှင်ဇာတ်ကား ၇၆ ကားအနက် ရုပ်ရှင်ကြီး ၁၂ ကား၊ ဇာတ်လမ်းတို ၁၅ ကား၊ မှတ်တမ်းရုပ်ရှင် ၁၉ ကား၊ ကာတွန်းရုပ်ရှင် ၈ ကားဟူ၍ စုစုပေါင်း ၅၄ ကားကို လက်ခံခဲ့သည်။ ⁣ 

ပထမအကြိမ်အတွက် ဆုရွေးချယ်ခြင်းကို ရုပ်ရှင်အကယ်ဒမီအသင်းဝင်အားလုံးက အဆင့်သုံးဆင့်ဖြင့် မဲပေးရွေးချယ်ကြသော်လည်း၊ ယခုအခါတွင် အဆင့်နှစ်ဆင့်ဖြင့်သာ ရွေးချယ်ကြသည်။

၂၀၁၇ ခုနှစ် ဧပြီလ ၃ ရက်နေ့တွင် ရုပ်ရှင်အကယ်ဒမီဘုတ်အဖွဲ့က ဆန်ခါတင်ဇာတ်ကား ၁၇ ကားကို ရွေးချယ်ခဲ့ကြသည်။

ချီးမြှင့်သောဆုများ 
၂၀၂၀ ပြည့်နှစ်တွင် ဆုချီးမြှင့်ခဲ့သော ကဏ္ဍ ၂၂ ခုမှာ အောက်ပါအတိုင်းဖြစ်သည်။

 အကောင်းဆုံး ရုပ်ရှင်ဆု
 အကောင်းဆုံး ဒါရိုက်တာဆု (ယူရီ အီလျန်ကိုဆု)
 အကောင်းဆုံး အမျိုးသားဇာတ်ဆောင်ဆု
 အကောင်းဆုံး အမျိုးသမီဇာတ်ဆောင်ဆု 
 အကောင်းဆုံး အမျိုးသားဇာတ်ပို့ဆု
 အကောင်းဆုံး အမျိုးသမီဇာတ်ပို့ဆု
 အကောင်းဆုံး ရုပ်ရှင်ပညာသည်ဆု
 အကောင်းဆုံး နောက်ခံရှုခင်းဆု
 အကောင်းဆုံး ဇာတ်ညွှန်းဆု
 အကောင်းဆုံး တေးရေးဆု
 အကောင်းဆုံး မှတ်တမ်းရုပ်ရှင်ဆု
 အကောင်းဆုံး ကာတွန်းရုပ်ရှင်ဆု
 အကောင်းဆုံး ဇာတ်လမ်းတိုဆု
 အကောင်းဆုံး အလှဖန်တီးရှင်ဆု (၂၀၁၈ စတင်)
 အကောင်းဆုံး အဝတ်အစားဒီဇိုင်နာဆု (၂၀၁၈ စတင်)
 အကောင်းဆုံး အသံဆု (၂၀၁၈ စတင်)
 အကောင်းဆုံး တေးဆိုဆု (၂၀၁၉ စတင်)
 အကောင်းဆုံး visual effects ဆု
 အကောင်းဆုံး တည်းဖြတ်ဆု (၂၀၁၉ စတင်)
 တစ်နှစ်တာဒစ်စကာဗာရီဆု
 ယူကရိန်းရုပ်ရှင်ဖွံ့ဖြိုးရေးဆောင်ရွက်သူဆု
 ပရိသတ်အကြိုက်ရွေးချယ်ဆု (၂၀၁၈ စတင်).

အခမ်းအနားများ

ကိုးကား

ရင်းမြစ်များ
 Національна кінопремія
 Регламент Другої національної кінопремії
 Регламент Третьої національної кінопремії
 Регламент Четвертої Національної кінопремії

ပြင်ပလင့်ခ်များ 
 
 

ယူကရိန်းနိုင်ငံ၏ ရုပ်ရှင်လုပ်ငန်း
ယူကရိန်းနိုင်ငံရှိ ဖျော်ဖြေရေး
ယူကရိန်း ယဉ်ကျေးမှု
ရုပ်ရှင် ထူးချွန်ဆုများ